als_Latn dik_Latn sag_Latn
Haradinaj takon ambasadoren kroate, flasin për krijimin e institucioneve të reja
Kandidati për kryeministër Ramush Haradinaj ka takuar sot ambasadoren kroate Marija Kapitanoviq, ku së bashku me të u diskutua nevoja e krijimit të institucioneve të reja.
Haradinaj thotë se e ka falënderuar ambasadoren për mbështetjen e shtetit kroat.
“Sot takova ambasadoren e Republikës së Kroacisë në Kosovë, Marija Kapitanoviq, me të cilën bashkëbiseduam për procesin e zgjedhjeve dhe nevojën e krijimit të institucioneve të reja.
Falënderova ambasadoren kroate për mbështetjen që shteti kroat vazhdon t’i japë Kosovës në procesin e integrimeve evro-atlantike si dhe përkushtimin tonë të përbashkët që marrëdhëniet tona të thellohen edhe më shumë në të gjitha fushat”, është shprehur Haradinaj.
Ndryshe, lideri i AAK-së Ramush Haradinaj, pas rezultatit të zgjedhjeve të 11 qershorit, është shprehur i bindur se Qeveria do të formohet shumë shpejtë në krye me të. Thotë se i kanë numrat për ta formuar atë.
als_Latn als_Latn als_Latn als_Latn als_Latn als_Latn